ACTUALIZARE: Pe rețelele sociale a apărut ultima fotografie a președintelui Ebrahim Raisi făcută în elicopterul care s-a prăbușit.
ACTUALIZARE „Suntem pe punctul de a transfera cadavrele martirilor la Tabriz„, marele oraş din nord-vestul Iranului, a declarat şeful Semilunii Roşii, Pirhossein Koulivand, la televiziunea de stat, anunţând totodată încheierea operaţiunilor de căutare.
ACTUALIZARE Preşedintele Consiliului European, Charles Michel, a reacţionat la aflarea morţii preşedintelui şi ministrului de Externe iranieni, transmiţând cele mai sincere condoleanţe din partea Uniunii Europene.
În fine, ambasada Rusiei la Teheran a transmis la rândul său condoleanţe, potrivit agenţiei de presă ruse Tass, citată de Reuters.
Emirul Qatarului și premierul Irakului și-au exprimat sprijinul în aceste moment tragice.
Semiluna Roșie Iraniană anunță faptul că a recuperat cadavrele celor implicați în teribilul accident aviatic în care președintele iranian a decedat.
Un elicopter care îl transporta pe preşedintele iranian Ebrahim Raisi a fost implicat duminică într-un incident în apropierea oraşului Verzegan, lângă graniţa cu Azerbaidjan. La bord se afla şi ministrul de Externe Hossein Amirabdollahian. Echipele de salvare au detectat aparatul și au ajuns în zona prăbuşirii după mai bine de 12 ore. Terenul este accidentat și împădurit, iar zona este acoperită de ceață.